पाएं अपने शहर की ताज़ा ख़बरें और फ्री ई-पेपरडाउनलोड करें
प्रदेश में सोशल मीडिया पर एक वीडियो वायरल हो रहा है, जिसमें श्मशान घाट में कुछ लोग आपस में झगड़ते हुए नजर आ रहे हैं। जब इस मामले की हकीकत जांची गई तो चौंकाने वाला मामला सामने आया। वीडियो भीलवाड़ा शहर के उपनगर सांगानेर का है। यहां पिता के अंतिम संस्कार के तीसरे दिन अस्थियां इकट्ठी करने गए 3 बेटे जमीन विवाद को लेकर श्मशान में ही आपस में भिड़ गए। इस दौरान एक दूसरे के साथ जमकर हाथापाई की। श्मशान में अंतिम संस्कार में आए ग्रामीणों ने बीच-बचाव किया, तो उनसे भी हाथापाई की। विवाद बढ़ने पर पुलिस भी पहुंची। इसके बाद समझा-बुझाकर मामला शांत कराया गया।
सांगानेर के प्रताप राव का पिछले दिनों निधन हो गया था। उठावने से पहले सुबह परिवार के लोग अस्थियां एकत्रित करने के लिए श्मशान घाट पहुंचे थे। वहां तीनों भाइयों के बीच चल रहे जमीन विवाद को लेकर आपस में झगड़ा शुरू हो गया। देखते ही देखते भाइयों में लात-घूंसे चलने लगे। यह देख श्मशान में अंतिम संस्कार करने आए लोगों ने इन भाइयों को छुड़ाने की कोशिश की, लेकिन यह लोग ग्रामीणों से भी हाथापाई करने लगे। सूचना मिलने पर सुभाषनगर थाने की सांगानेर चौकी से पुलिस मौके पर पहुंची और बीच-बचाव किया।
इस संबंध में सुभाषनगर थाना प्रभारी पुष्पा कसोटिया ने बताया कि परिजनों की तरफ से लड़ाई झगड़े को लेकर थाने में कोई रिपोर्ट पेश नहीं की गई है। मानवीय संवेदनाओं को तार-करने का यह मामला अत्यंत दुखद है।
जमीन को लेकर अक्सर होते थे झगड़े
श्मशान में जमीन को लेकर भिड़ने के इस मामले में जब पड़ताल की गई तो सामने आया कि यह पारिवारिक विवाद है। इस विवाद को लेकर परिवार के लोगों में अक्सर झगड़ा होता रहता था। अंतिम संस्कार के बाद जमीन को लेकर यह भाई फिर श्मशान में भिड़ गए।
(डिस्क्लेमर : दैनिक भास्कर इस तरह के पारिवारिक झगड़ों को नहीं दिखाना चाहता। चूंकि कोरोनाकाल में यह वीडियो सामाजिक मूल्यों का पतन को बताता है, इसलिए हम यह दृश्य दिखा रहे हैं। )
रिपोर्ट : राकेश पाराशर, भीलवाड़ा
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva mai_Deva zho_Hant eng_Latn